— 240 — 



bouldront, senz chambre, se n'est pas essoigne de maladie ou 

 par le congié du portier, et doivent baillier aux faceriz des 

 ouvrours ung salignon loial et soaffisant, et faire à faire la sal 

 à ce fuer, ne trop grant ne trop petite. Et doivent veoir chascun 

 jour une foiz ou plus que les saulx soient egaulx, et doivent 

 apporter chascune sepmaine de chascun ouvrour deux salignons 

 à la porte pour savoir c'elles sont egaulx et convenables, ne ne 

 doivent pranre loier des manouvriers ne riens des houlles 

 nuefves, ne de touldre le bel. Il doivent savoir quant l'on alloue 

 les boulions volauges, et que on n'y mette point de cueille, et 

 doivent reverchier les lomps, et doivent veoir que li saulx des 

 boulions volauges soient egaulx à celle des seigneurs. Et doivent 

 estre à baillier le charbon, par l'ordonnance du portier, et estre 

 si près de la boille que l'on n'y puisse riens mefîaire. Item, 

 doivent savoir que li saulx de la porte et les salignons soient 

 egaulx à celle des seigneurs. Item, doivent aler chascun soir 

 esvoillier les merceniers des puis qui ne montoient trop. Et 

 doivent estre à giter les menues mises et faire à paier les 

 remandures, les vielles et les nouvelles, ainsi n comme il est 

 acoustumez; ne ne doivent estre procureur ne facteur de nulz 

 qui ait rente en la Saulnerie. Item, doivent estre à lever et à 

 couchier les chaudières, et appeller les manouvriers, et doivent 

 estre à rendre les tailles aux benaistiers, aux clercs des saulx 

 et faire les boulions au roolle du clerc de la Table, et faire à 

 mettre ou roolle la raison du defïaut de la sal, pour quoy il a 

 moins au boullon qui ne doit avoir. Et doivent faire qui n'y ait 

 la sepmaine plus de in remendues ou de un, et se ce se doit 

 faire et accorder par les clercs du Puis et par les moutiers. 



Et doivent compter la sal des boulions en la tire et mettre en 

 taille, et savoir combien il aura de sal en chascun boullon. 

 Item, doivent bien garder que aucun buillon ne se perde par 

 defïaut des manouvriers de la barne, et aussi pour defïaut de 

 muire faire venir en sa barne, et, se defïaut y a, il le doivent 

 rapporter au portier. Item, quant la muire entre, que la chau- 

 dière rebuille tousjours. Item, quant la brèse est faicte dessoubz 

 la chaudière, que elle soit traite avant qu'elle soit consumée et 

 gastée. Item, que elle soit estaincte par l'estegnerry, nffin 

 qu'elle ne se perde, et, incontinent, soit portée en l'ouvrour 



